****

**Sorra vonultatja fel a világsztárokat az Akvárium Klub**

**Újra itt az ősz, azaz indul a budapesti klubszezon. Az Akvárium Klub elképesztően erős nevekkel rukkolt elő az őszi-téli időszakra, mind elektronikus zenei vonalon, mind élőzenében világszínvonalú fellépők köveik majd egymást a színpadokon. Emellett idén is a klub ad otthont a CAFé Budapest egyes programjainak, köztük a Budapest Ritmo-nak, illetve itt tartják majd a BUSH záró buliját is.**

Budapest egyik legnépszerűbb klubja minden idők egyik legerősebb programjával kezdte meg a 2018-as őszi klub szezont. Sorra jönnek majd a hazai és a nemzetközi világsztárok, hogy megtöltsék az Akvárium víz alatti termeit.

Az évről évre az ország egyik legjobb elektronikus programjaival működő klub már szeptemberben sem finomkodik, a Next Level 4. születésnapi buliján fellép a **Herobust**, itt lesz **Joris Voorn** és **Tantrum Desire** is. Erős kezdés után még erősebb a folytatás: jön  **Deborah De Luca**, a **GusGus**, majd ugyanazon az estén **Hernan Cattaneo,**október végén fellép**Worakls**, novemberben **Adriatique**, decemberben pedig a **Chase & Status**, a **Dubfire** és a már hagyományosnak mondható Pre-NYE a **Kollektiv Turmstrasse** prezentálásában.

Nemzetközi koncertekből sem lesz hiány, október elején érkezik a **Son Lux**, fellép az **Uriah Heep**, a **Frank Turner & The Sleeping Souls**, a **Kraak & Smaak**, **Alex Claire**, az **August Burns** **Red**, illetve több név igazolt már 2019-re is: fellép az Akvárium Klubban a **You Me At Six** és a **Night Lovell**. Az A38 szervezésében érkezik majd a black metal színtér egyik legeredetibb produkciója, **a Zeal & Ardor**, a színpadi rocksztár-elektronika egy legnagyobb neve, a **The Glitch Mob**, 2019-ben pedig a **Perturbator** és az **Enter Shikari**.

Az Akvárium Klub és a CAFE Budapest együttműködésének köszönhetően idén is az Akvárium szolgál majd helyszínéül az egyes könnyűzenei koncerteknek. A CAFe Budapest és a Hangvető szervezésében október 5 és 7 között az egyszeri találkozások és felfedezések fesztiválja, a **Budapest Ritmo** foglalja el az Akvárium Klub termeit. Szintén a CAFe Budapest keretében érkezik október 9-én a KisHallba a dél-afrikai gyökerekkel rendelkező, amerikai–jamaikai származású **Masego.** A VOLT Lokálban pedig az évek óta saját terekkel, vidéki helyszínekkel és stabil projektekkel működő szabadzenei underground közegből összesen hat formációval találkozhat a közönség a **Downtown Café**keretében.

Természetesen magyar koncertekből sem lesz hiány. Itt mutatja be legújabb lemezét a **Trillion**, közös koncertet ad a **Bohemian Betyars** és a **ParnoGraszt**, fellép majd a **Bagossy Brothers** **Company**, születésnapi koncertet ad a **Kelemen Kabátban**, közösen lép fel a **Platon Karataev** és a **Deep Glaze**, de lesz **Blahalouisiana**, **Groovehouse**, **Péterfy Bori & a Love Band** és **Konyha** lemezbemutató is. A **BUSH** záró eseményén fellép a **Fran Palermo** és a **Golan**. Novemberben megugráltatja a kockás inges lányokat a **FISH!**, fellép a **New Level Empire**, itt ünnepli 10. születésnapját a **Compact Disco,**érkezik a Nagy-Szín-Pad! verseny győztese, az **Apey & the Pea** és dupla koncertet ad a **Szabó Balázs Bandája.**

Az Akvárium Klub harmadik terme, a **VOLT Lokál** szeptemberben szintén megnyitotta kapuit, minden péntek és szombat este a legjobb zenékkel es vadiúj party-sorozatokkal várja a bulizni vágyókat.

További információ: [akvariumklub.hu](https://akvariumklub.us17.list-manage.com/track/click?u=7ac3daee9aa744146e2779858&id=91acc37265&e=575642d907)

Budapest, 2018. szeptember